Babelscape/SREDFM huggingface dataset:
Ιβόνκα Σουρβίλα

Η Ιβόνκα Σουρβίλα (λευκορωσικά: "Івонка Сурвілла", γεννημένη ως Ιβόνκα Σίμανιετς ["Івонка Шыманец"], πολωνικά: "Iwonka Szymaniec", 11 Απριλίου 1936) είναι η Πρόεδρος της Ράντα Λευκορωσικής Δημοκρατίας, της εξόριστης λευκορωσικής κυβέρνησης. Γεννήθηκε στο Στόπτσι της Δεύτερης Πολωνικής Δημοκρατίας, γονείς της ήταν ο μηχανικός Ουλατζίμιερ Σίμανιετς και η Εβελίνα Σίμανιετς. Το 1940, όταν η Σοβιετική Ένωση προσάρτησε τη Λευκορωσία, ο πατέρας της φυλακίστηκε σε πενταετή κάθειρξη, στο Γκουλάγκ, που όμως απέδρασε κατά τη διάρκεια των ναζιστικών επιθέσεων στην ΕΣΣΔ. Το 1944, μαζί με άλλους πρόσφυγες, βρήκανε καταφύγιο στη Δανία, κατά τη διάρκεια της μετακίνησης τους, η αδελφή της απεβίωσε. 

Το 1948, η οικογένεια μετακόμισε στη Παρίσι, η οποία συμμετείχε στα κοινά της τοπικής λευκορωσικής κοινότητας. Εκεί η Σουρβίλα σπούδασε στην Εθνική Ανώτατη Σχολή Καλών Τεχνών, ενώ μετά πήρε και πτυχίο στις ανθρωπιστικές επιστήμες από το Πανεπιστήμιο της Σορβόννης. Το 1959, η Ιβόνκα παντρεύτηκε τον Γιάνκα Σουρβίλα, έναν Λευκορώσο οικονομολόγο, ακτιβιστή και ραδιοφωνικό ομιλητή. Αργότερα, μετακόμισαν στη Μαδρίτη, όπου ξεκίνησαν να λειτουργούν έναν ραδιοφωνικό σταθμό στα λευκορωσικά, χορηγούμενοι από την ισπανική φρανκική κυβέρνηση. Το 1965, ο σταθμός έκλεισε, και το 1969, μετακόμισαν στον Καναδά, όπου η Σουρβίλα ξεκίνησε να εργάζεται ως μεταφράστρια στην κυβέρνηση. Αργότερα, έγιναν επικεφαλής των μεταφραστικών υπηρεσιών του Υπουργείο Υγείας. Στον Καναδά, έγινε ενεργό μέλος των λευκορωσικών οργανώσεων. 

Το 1989, αυτή και ο σύζυγός της, φτιάξανε, μαζί με φίλους, οργάνωση για τους Λευκορώσους θύματα του Τσερνόμπιλ. Το 1997, η Σουρβίλα εκλέχτηκε Πρόεδρος της Ράντα Λευκορωσικής Δημοκρατίας. Έτσι έγινε η πρώτη γυναίκα που λαμβάνει αυτό το πόστο, καθώς επίσης και ο πρώτος πρόεδρος που εκλέχτηκε μετά τη διάλυση της Σοβιετικής Ένωσης και τη δημιουργία της ανεξάρτητης Δημοκρατίας της Λευκορωσίας. Είναι επίσης ιδρυτικό μέλος της Διακήρυξης της Πράγας για τα Εγκλήματα του Κομμουνισμού στην Ευρώπη. Η Ιβόνκα, απέκτησε δύο κόρες, με τον Γιάνκα, ο οποίος απεβίωσε το 1997. Μία από τις κόρες της, η Δρ Μαρία Πάουλα Σουρβίλα, είναι καθηγήτρια της εθνομουσικολογίας σε κολέγιο της Άιοβα. Επίσης, η Σούρβιλα έχει συμμετάσχει σε πάνω από 30 εκθέσεις ζωγραφικής, ως ζωγράφος.
Hung Up

Hung Up ονομάζεται το τραγούδι της Αμερικανίδας καλλιτέχνιδας Μαντόνα, από το δέκατο στούντιο άλμπουμ, "Confessions on a Dance Floor" (2005). Γράφτηκε και παράχθηκε από τη Μαντόνα σε συνεργασία με τον Stuart Price και κυκλοφόρησε ως το πρώτο σινγκλ του άλμπουμ στις 17 Οκτωβρίου 2005, αφού πρώτα χρησιμοποιήθηκε σε αρκετές τηλεοπτικές διαφημίσεις και περιοδικά για περαιτέρω προώθηση. Παρουσιάζει περίοπτα ένα δείγμα από το τραγούδι των ABBA, "Gimme! Gimme! Gimme! (A Man After Midnight)", για το οποίο η τραγουδίστρια ζήτησε προσωπικά άδεια από τους συνθέτες των ABBA, Benny Andersson και Björn Ulvaeus. Ήταν η δεύτερη φορά που επέτρεψαν σε κάποιον να χρησιμοποιήσει δείγμα από την δισκογραφία τους. 

Μουσικά το τραγούδι είναι επηρεασμένο από την ποπ μουσική της δεκαετίας του '80 καθώς και ντίσκο, ενώ στο φόντο ακούγεται ο ήχος ενός ρολογιού που υποδηλώνει το φόβο για το πέρασμα του χρόνου. Λυρικά το τραγούδι είναι γραμμένο ως ένα παραδοσιακό χορευτικό κομμάτι για μια ισχυρή, ανεξάρτητη γυναίκα που έχει προβλήματα με την σχέση της. Το Hung Up έλαβε θετικές αντιδράσεις από μουσικούς κριτικούς, οι οποίοι πίστευαν ότι το κομμάτι θα αποκαθιστούσε τη δημοτικότητα της τραγουδίστριας, η οποία είχε μειωθεί μετά την κυκλοφορία του προηγούμενου πολιτικοποιημένου άλμπουμ της "American" Life (2003). Θεώρησαν ότι ήταν το καλύτερό χορευτικό κομμάτι της μέχρι σήμερα και το σύγκριναν ευνοϊκά με άλλα κομμάτια της που κυμαίνονται στο ίδιο είδος. Επίσης, συνεχάρησαν τον αποτελεσματικό συγχρονισμό του δείγματος των ABBA με το πραγματικό τραγούδι.

Έγινε μια τεράστια παγκόσμια εμπορική επιτυχία, φτάνοντας στην κορυφή των τσαρτς 41 χωρών και κερδίζοντας μια θέση στο βιβλίο ρεκόρ Γκίνες. Στην Αμερική έγινε το 36ο τραγούδι της που μπήκε στο τοπ 10 του Billboard Hot 100 τσαρτ, ισοφαρίζοντας το ρεκόρ του Έλβις Πρίσλεϊ, ως η καλλιτέχνης με τις περισσότερες τοπ 10 επιτυχίες εκεί. Ανακηρύχθηκε επίσης, το πιο επιτυχημένο χορευτικό τραγούδι της δεκαετίας στις Ηνωμένες Πολιτείες, ενώ παραμένει ένα από τα πιο επιτυχημένα σινγκλς όλων των εποχών με πωλήσεις άνω των 9,000,000 αντιτύπων παγκοσμίως. Ήταν το πρώτο κομμάτι της Μαντόνα που κυκλοφόρησε στο iTunes Store για ψηφιακή λήψη. 

Το μουσικό βίντεο είναι ένα αφιέρωμα στον Τζον Τραβόλτα, στις ταινίες του και στις χορευτικές του ικανότητες γενικά. Έχει εκτελέσει το τραγούδι αρκετές φορές ζωντανά, όπως στην περιοδεία της Confessions Tour (2006) όπου το τραγούδησε στο φινάλε του σόου, στην περιοδεία Sticky & Sweet Tour (2008) σε μια heavy metal μίξη, και το 2012 στην The MDNA Tour, σχοινοβατώντας στην σκηνή.
Γκωτιέ Γ΄ του Μπριέν

Ο Γκωτιέ Γ΄ του Μπριέν ή Βάλτερ Γ΄ του Μπριέν (Γαλλικά : "Gautier III", Γερμανικά : "Walter", γύρω στο 1166 - 14 Ιουνίου 1205) Κόμης του Μπριέν (1191 - 1205) από τον Οίκο του Μπριέν ήταν ο μεγαλύτερος γιος και διάδοχος του Εράρ Β΄ κόμη του Μπριέν και της Αγνής των Μονφωκόν. Με τον γάμο του με την Ελβίρα της Σικελίας, κόρη του Ταγκρέδου της Σικελίας απέκτησε κληρονομικά δικαιώματα στην νότια Ιταλία. Έγινε κόμης του Λέτσε, πρίγκιπας του Τάραντα και δούκας της Απουλίας (1200 - 1205) αλλά έπεσε σε μάχη πριν γίνει Βασιλιάς της Σικελίας. 

Ο Γκωτιέ και οι αδελφοί του βρέθηκαν στα τέλη της δεκαετίας του 1190 εμπλεκόμενοι σε σύγκρουση ανάμεσα στον Πέτρο Β΄ του Κουρτεναί, πρώτο ξάδελφο του βασιλιά Φιλίππου - Αυγούστου και τον υποτελή του Ερβέ Δ΄ ντε Ντονζί. Ο Γκωτιέ για σύντομο χρόνο "¨εγκατέλειψε τον Γάλλο βασιλιά"" όταν συγκρούστηκε με τον Ριχάρδο τον Λεοντόκαρδο, ο Φίλιππος Β΄ της Γαλλίας φαίνεται ενοχλήθηκε έντονα από την μεγάλη δύναμη των αδελφών Μπριέν.
Στέφανος Λαζαρίδης

Ο Στέφανος Λαζαρίδης (Ντίρε Ντάουα, Αιθιοπία, 28 Ιουλίου 1942 - Λονδίνο, 8 Μαΐου 2010) ήταν σκηνογράφος και σκηνοθέτης. Καθιερώθηκε στην δεκαετία του 1980 για μια σειρά από παραγωγές της Εθνικής Όπερας της Αγγλίας, ως ένας από τους σημαντικότερους σκηνογράφους στη Βρετανία. Μέχρι το 2005 έκανε παραγωγές όπερας και σε όλη την Ευρώπη και όταν πέθανε αναφέρθηκε ως «ένας από τους πιο εντυπωσιακούς και ίσως από τους πιο σημαντικούς σχεδιαστές όπερας τα τελευταία τριάντα χρόνια» . Μεταξύ 2006 και 2007 είχε τη θέση του καλλιτεχνικού διευθυντή της Εθνικής Λυρικής Σκηνής.
Death Grips

Οι Death Grips είναι αμερικανικό experimental Χιπ χοπ συγκρότημα από το Σακραμέντο της Καλιφόρνιας, που δημιουργήθηκε το 2010. Η ομάδα αποτελείται από  τoν ράπερ και τραγουδιστή MC Ride (Στέφαν Μπουρνέτ), τον ντράμερ,παραγωγό και συνθέτη Ζακ Χιλλ, και τον παραγωγό Άντυ Μορίν. Το μουσικό τους ύφος αντλεί έμπνευση από την χιπ χοπ, την punk rock και την Ηλεκτρονική μουσική. Το 2012 το The Skinny τους αποκάλεσε "η πρώτη πραγματικά σημαντική μπάντα του εικοστού πρώτου αιώνα".

Το συγκρότημα κυκλοφόρησε το mixtape "Exmilitary" τον Απρίλιο του 2011 και το πρώτο τους στούντιο άλμπουμ τους," The Money Store, "τα οποία δέχτηκαν εξαιρετικές κριτικές. Λίγο μετά την υπογραφή με την Epic Records το 2012, το συγκρότημα κυκλοφόρησε το δεύτερο άλμπουμ τους, "No Love Deep Web," για δωρεάν download, κατά παράβαση της σύμβασης τους και τελικά αποσύρθηκαν από την δισκογραφική εταιρία. Κυκλοφόρησαν το τρίτο τους άλμπουμ "Government Plates" το 2013. To 2014 κυκλοφόρησε το τέταρτο άλμπουμ τους, "The Powers That B". Το πέμπτο τους άλμπουμ κυκλοφόρησε το Μάιο του 2016 με τίτλο, "Bottomless Pit." Τον Ιούνιο του 2018 κυκλοφόρησαν το έκτο άλμπουμ τους, Year of the Snitch.
Ασπαζίγια

Η Ασπαζίγια ή Κάλνα (λετονικά: "Aspazija" και "Kalna", φιλολογικά ψευδώνυμα της Έλζα Ροζενμπέργκα, λετ: "Elza Rozenberga", 16 Μαρτίου 1865 – 5 Νοεμβρίου 1943) ήταν Λετονή λογοτέχνιδα και φεμινίστρια.
Μπάτα Ζιβογίνοβιτς

Ο Βέλιμιρ Μπάτα Ζιβογίνοβιτς (σερβικά: "Велимир "Бата" Живојиновић") ήταν Σέρβος ηθοποιός και πολιτικός. Έχει συμμετάσχει σε περισσότερες από 340 ταινίες και τηλεοπτικές σειρές και θεωρείται ένας από τους καλύτερους ηθοποιούς της πρώην Γιουγκοσλαβίας.
Καζάνι

Το Καζάνι (, αλβανικά: Kazhan) είναι χωριό στον Δήμο Μπίτολα της Βόρειας Μακεδονίας.
Στρούγκα

Η Στρούγκα ή Στρούγγα (, αλβανικά: Struga/Strugë) είναι ένας δημοφιλής τουριστικός προορισμός που βρίσκεται στη νοτιοδυτική περιοχή της Βόρειας Μακεδονίας και βρίσκεται στην όχθη της λίμνης Οχρίδας. Η πόλη της Στρούγκας είναι έδρα του Δήμου Στρούγκας.
Τζον Μπράουν

Ο Τζον Μπράουν, ("Αγγλ: John Brown"), (13 Νοεμβρίου 1735–17 Οκτωβρίου 1788) ήταν Σκωτσέζος γιατρός και εισηγητής του συστήματος ιατρικής που αναφέρεται ως "Βραουνισμός".
Λουζίνε Ζακαριάν

Η Λουζίνε Ζακαριάν () ήταν Αρμένια σοπράνο. Το πραγματικό της όνομα ήταν Σβετλάνα Ζακαριάν.

Γεννήθηκε την 1η Ιουνίου 1937 στο Αχαλτσίχε της Σοβιετικής Σοσιαλιστικής Δημοκρατίας της Γεωργίας. Μεγάλωσε στην περιοχή Σάμτσχε-Τζαβαχέτι της νότιας Γεωργίας.

Το 1952, μετακόμισε στην αρμενική πρωτεύουσα Γερεβάν, όπου μαθήτευσε σε μουσικό γυμνάσιο. Το 1957, άρχισε να διαφαίνεται το ταλέντο της στο τραγούδι, αφότου εισήχθη στο Κρατικό Ωδείο του Γερεβάν.

Μεταξύ 1970-1983, η Ζακαριάν ήταν σολίστα με τη Συμφωνική Ορχήστρα της Αρμενικής Ραδιοτηλεόρασης. Έγινε γνωστή για τις άψογες ερμηνείες της παλαιών αρμενικών θρησκευτικών ύμνων.

Τραγούδησε επίσης διεθνές ρεπερτόριο όπερας, καθώς και αρμενική παραδοσιακή και εκκλησιαστική μουσική.

Το 1972, της απονεμήθηκε ο τίτλος του Λαϊκού Καλλιτέχνη της ΕΣΣΔ.

Πέθανε στο Γερεβάν της Αρμενίας στις 30 Δεκεμβρίου 1992 και ετάφη στο κοιμητήριο της Εκκλησίας Αγίας Γκαγιάνε στο Ετσμιατζίν.
Ούγος ΙΑ΄ του Λουζινιάν

Ο Ούγος ΙΑ΄ του Λουζινιάν συμμετέχει στην [[Ζ΄ Σταυροφορία]].
Ο Ούγος ΙΑ΄ του Λουζινιάν, (Γαλλική γλώσσα : "Hugues XI", 1221 - 6 Απριλίου 1250) από τον Οίκο των Λουζινιάν ήταν κύριος του Λουζινιάν, ως Ούγος ΣΤ΄ κόμης του Λα Μαρς και ως Ούγος Β΄ κόμης του Ανγκουλέμ. Ήταν ο πρωτότοκος γιος του Ούγου Ι΄, κυρίου του Λουζινιάν, 5ου κόμη του Λα Μαρς & 1ου κόμη του Ανγκουλέμ και της Ισαβέλλας του Ανγκουλέμ, κόρης και κληρονόμου του Αϋμέρ κόμη του Ανγκουλέμ. Το 1246 διαδέχθηκε τη μητέρα του στην κομητεία της Ανγκουλέμ και το 1249 τον πατέρα του στην κομητεία της Λε Μαρς, ήταν ετεροθαλής αδελφός του βασιλιά της Αγγλίας Ερρίκου Γ΄. 

Μνηστεύθηκε την Ιωάννα της Τουλούζης (1224), κόρη του Ραϋμόνδου Ζ΄, κόμη της Τουλούζης και της Σάντσας της Αραγωνίας αλλά ο γάμος τελικά δεν έγινε. Η Ιωάννα παντρεύτηκε κατόπιν τον Αλφόνσο του Πουατιέ, αδελφό του βασιλιά της Γαλλίας Λουδοβίκου του Αγίου.
Τον Μάρτιο του 1227 με την "Συνθήκη του Βαντόμ" μνηστεύθηκε με την Ισαβέλλα των Καπετιδών, κόρη του Λουδοβίκου Η΄ της Γαλλίας και της Λευκής της Καστίλης αλλά ούτε και αυτός ο γάμος έγινε. Τελικά νυμφεύτηκε τη Γιολάντα της Βρετάνης κόμισσα του Παντιέβρ, ο αδελφός της Ιωάννης Α΄ της Βρετάνης την έκανε κόμισσα του Ποροέτ. Το 1249 συμφώνησε με τον Αλφόνσο του Πουατιέ να τον ακολουθήσει για ένα έτος στην Ζ΄ Σταυροφορία του Λουδοβίκου Θ΄ της Γαλλίας. Στην τελευταία μεγάλη μάχη της Σταυροφορίας, σκοτώθηκε στο Φαρισκούρ της Αιγύπτου το 1250.
Πολιορκία της Άρτας

Η Πολιορκία της Άρτας ήταν πολεμική εμπλοκή της επανάστασης του 21, κατά την οποία οι Έλληνες προσπάθησαν, ανεπιτυχώς, να καταλάβουν την Άρτα (12 Νοεμβρίου - 4 Δεκεμβρίου 1821).
Ούγος Ι΄ του Λουζινιάν

Ο Ούγος Ι΄ του Λουζινιάν (Γαλλική γλώσσα : "Hugues X de Lusignan", 1185 - 5 Ιουνίου 1249) από τον Οίκο των Λουζινιάν ήταν κύριος του Λουζινιάν και ως Ούγος Ε΄ κόμης του Μαρς (1219 - 1249). Από το γάμο του με την Ισαβέλλα κόμισσα του Ανγκουλέμ έγινε, ως Ούγος Α΄ κόμης του Ανγκουλέμ (1220 - 1246).
Μονή Σοκόλσκι

μικρογραφία|250x250εσ
δεξιά|μικρογραφία|250x250εσ|Η αυλή με το σιντριβάνι
H Μονή Σοκόλσκι είναι βουλγαρικό ορθόδοξο μοναστήρι, που ιδρύθηκε το 1833 από τον Ιωσήφ Σοκόλσκι. Βρίσκεται 15 χλμ. νοτιοδυτικά από το Γκάμπροβο στις βόρειες πλαγιές του Αίμου, κοντά στο σπήλαιο Σοκόλοβο.

Αρχικά, χτίστηκε το 1833 μια μικρή ξύλινη εκκλησία και οι τοιχογραφίες είχαν τελειώσει ένα χρόνο αργότερα. Ο Χρίστο Τσόκεφ, καλλιτέχνης από το Γκάμπροβο, δώρισε την εικόνα της εκκλησίας, η οποία αναπαριστά την Παναγία και το Χριστό και θεωρείται θαυματουργή. Το 1862, ο Πατήρ Παύλος Ζόγκραφ και ο γιος του Νίκολα από το χωριό Σίπκα διακόσμησαν το ναό με τοιχογραφίες.

Το μοναστήρι έχει μια μεγάλη αυλή, που περιβάλλεται από κατοικίες και άλλα χρηστικά κτίσματα. Στο κέντρο της αυλής, το 1865 κατασκευάστηκε ένα μεγάλο πέτρινο σιντριβάνι με οκτώ κρήνες. Όλο το μοναστήρι χτίστηκε κατά τη διάρκεια της βουλγαρικής Εθνικής Αναγέννησης με την ισχυρή υποστήριξη του λαού του Γκάμπροβο και των χωριών της περιοχής.

Το μοναστήρι διαδραμάτισε σημαντικό ρόλο κατά τη διάρκεια της Εξέγερσης του Απριλίου. Σε αυτό το μοναστήρι, ο ηγέτης Τσάνκο Ντιουσταμπάνοφ σχημάτισε μια ομάδα εθελοντών για την αντίσταση.

Για σύντομο χρονικό διάστημα κατά τη διάρκεια του Ρωσοτουρκικού Πολέμου 1877-78, η μονή έγινε νοσοκομείο.

Η Μονή Σοκόλσκι ανακηρύχθηκε ιστορικό μνημείο το 1973.

Κατηγορία:Μονές της Βουλγαρίας
Γαπαμά

μικρογραφία|δεξιά|Γαπαμά με μικρή κολοκύθα
Το γαπαμά () είναι μια αρμενική συνταγή γεμιστής κολοκύθας, συνηθέστερη κατά τα Χριστούγεννα. 

Παρασκευάζεται αφαιρώντας το εσωτερικό της κολοκύθας και γεμίζοντάς το με βρασμένο ρύζι και αποξηραμένα φρούτα όπως ψιλοκομμένα αμύγδαλα, μήλο, κράνα, βερίκοκο, δαμάσκηνα, χουρμάδες, βερίκοκα και σταφίδες. Συνηθίζεται επίσης το μέλι και κανέλα ή ζάχαρη. 

Η κολοκύθα στη συνέχεια ψήνεται μέχρι να γίνει μαλακή και, στη συνέχεια, κόβεται σε τεμάχια και σερβίρεται.
Μαρία Θηρεσία Ελισάβετ της Αυστρίας

Η Μαρία Θηρεσία Ελισάβετ της Αυστρίας (20 Μαρτίου 1762 - 23 Ιανουαρίου 1770) ήταν κόρη του Ιωσήφ Β΄ της Αγίας Ρωμαϊκής Αυτοκρατορίας και της πρώτης του συζύγου, Ισαβέλλας της Πάρμας.
Σεργκέι Σιρότκιν

Ο Σεργκέι Σιρότκιν (Μόσχα, 27 Αυγούστου 1995) είναι Ρώσος οδηγός αγώνων. 

Γεννήθηκε στη Μόσχα. Ο πατέρας του Όλεγκ Σιρότκιν είναι επικεφαλής του Διεθνούς Ινστιτούτου Αεροναυπηγικής της Ρωσίας. Ο Σεργκέι ξεκίνησε από τα καρτ. Το 2018 εντάχθηκε στη Φόρμουλα 1 και θα αγωνίζεται με τα χρώματα της Γουίλιαμς όπου πήρε τη θέση του Βραζιλιάνου Φελίπε Μάσα ο οποίος αποσύρθηκε οριστικά.
Σεντίρ

Το νησίΣυντεταγμένες: 36°59′35″N 28°12′22″E﻿ / ﻿36.99306°N 28.20611°E﻿ / 36.99306; 28.20611
Σεντίρ (), επίσης γνωστό και ως νήσος Κλεοπάτρα, είναι ένα μικρό νησί στον Κεραμεικό Κόλπο (Gökova) του νοτιοανατολικού Αιγαίου Πελάγους, στα ανοικτά των ακτών της Επαρχίας Μούγλων της Τουρκίας.

Είναι διάσημο για την παραλία του, που αποτελείται από κοχύλια. Κάθε κόκκος άμμου είναι μια τέλεια σφαίρα: για αυτό το λόγο η παραλία προστατεύεται από την κυβέρνηση για να αποτρέψει την αφαίρεση άμμου από την παραλία.

Σύμφωνα με το μύθο, ο Μάρκος Αντώνιος και η Κλεοπάτρα κολύμπησαν ως το νησί και η άμμος μεταφέρθηκε από την Ερυθρά Θάλασσα με πλοία από τη Βόρεια Αφρική. Λέγεται ότι αυτό το είδος άμμου εντοπίζεται μόνο στην Αίγυπτο.
Λουίζα της Έσσης-Κάσσελ

Η Λουίζα της Έσσης-Κάσσελ ("Louise von Hessen-Kassel", 7 Σεπτεμβρίου 1817 - 29 Σεπτεμβρίου 1898) ήταν η σύζυγος του βασιλιά Χριστιανού Θ΄ της Δανίας.
Μπάρλεν Βιαπούρι

Ο Μπάρλεν Βιαπούρι (Paramasivum Pillay "Barlen" Vyapoory) είναι πολιτικός από τον Μαυρίκιο και αντιπρόεδρος της χώρας από το 2016. Ως αντιπρόεδρος ανέλαβε υπηρεσιακά την προεδρία μετά την παραίτηση της Αμινά Γκουρίμπ, το 2018 μέχρι τον Νοέμβριο του 2019, οπότε παραιτήθηκε.
Νωρίτερα υπηρέτησε ως ύπατος αρμοστής της Δημοκρατίας του Μαυρίκιου στην Νότια Αφρική και υπηρέτησε ως πρόεδρος της αρμοστείας. Είναι μέλος του Μαχητικού Σοσιαλιστικού Κινήματος.

Στις 23 Μαρτίου 2018 τέθηκε σε ισχύ η παραίτηση της προέδρου Αμινά Φαχίμ και ο Βιαπούρι ανέλαβε υπηρεσιακός πρόεδρος της χώρας,θέση στην οποία παρέμεινε ως τις 26 Νοεμβρίου 2019.

Τον διαδέχθηκε ως υπηρεσιακός πρόεδρος ο Έντι Μπαλανσί.
Νέλλυ Ντρελ

Η Νέλλυ Ντρελ (εσθονικά: "Nelly Drell", Τάλιν, 19 Οκτωβρίου 1979) είναι σύγχρονη Εσθονή ζωγράφος που δραστηριοποιείται κυρίως στην Εσθονία και τις ΗΠΑ.
Λιούμπομιρ Μίλετιτς

Ο Λιούμπομιρ Μίλετιτς () ήταν Βούλγαρος γλωσσολόγος, εθνογράφος και ιστορικός καθώς και ο πρόεδρος της Βουλγαρικής Ακαδημίας Επιστημών από το 1926 μέχρι το θάνατό του το 1937.
Η Μαύρη Ντάλια

Η Μαύρη Ντάλια (αγγλικά: Black Dahlia) είναι το ψευδώνυμο που δόθηκε μετά θάνατον στην Ελίζαμπεθ Σορτ (29 Ιουλίου 1924 – 15 Ιανουαρίου 1947), μιας Αμερικανίδας ηθοποιού που δολοφονήθηκε στο Λος Άντζελες της Καλιφόρνια το 1947. 
Επειδή το πτώμα της ακρωτηριάστηκε και κόπηκε στη μέση, η υπόθεσή της απασχόλησε πολύ την κοινή γνώμη και έγινε ιδιαίτερα γνωστή. 
Οι εφημερίδες έδιναν συχνά ψευδώνυμα σε σοβαρά και ειδεχθή εγκλήματα, έτσι ονόμασαν και την Ελίζαμπεθ «η Μαύρη Ντάλια». Το συγκεκριμένο όνομα πιθανόν να προέρχεται από μία ταινία φιλμ νουάρ, "Η Γαλάζια Ντάλια"του 1946. 

Το σώμα της Ελίζαμπεθ βρέθηκε στις 15 Ιανουαρίου του 1947, στο Λάιμερτ Παρκ, νότια του Λος Άντζελες. Η υπόθεση της δολοφονίας της, η οποία παραμένει ανεξιχνίαστη, έχει υπάρξει η πηγή για πολλές εικασίες και διάφορους πιθανούς υπόπτους, και παράμενει μία από τις παλαιότερες ανεξιχνίαστες υποθέσεις δολοφονίας στην ιστορία του Λος Άντζελες.
Αουγούστο Ανφόσι

Ο Αουγούστο Ανφόσι (1802 - 1848) γεννήθηκε στη Νίκαια του Βασιλείου της Σαρδινίας. Έλαβε εκπαίδευση Ιησουίτη, την οποία όμως απεχθανόταν τόσο πολύ που κάποια στιγμή επιτέθηκε στους δασκάλους του με αποτέλεσμα να εξοριστεί στη Γαλλία. 

Στη Γαλλία υπηρέτησε στον Γαλλικό Στρατό αλλά επέστρεψε στο Πεδεμόντιο μετά τον ενθρονισμό του Καρόλου Αλβέρτου μονάχα για να ξαναεξοριστεί το 1831. Στη συνέχεια ταξιδεύει στην Αίγυπτο όπου ως εκπαιδευτής πυροβολικού και αργότερα στρατηγός βοηθάει τον στρατό του Μωχάμεντ Αλή στον πόλεμο εναντίον των Οθωμανών. Η συνοικία Ανφούσι στην Αλεξάνδρεια πιθανώς οφείλει το όνομά της σε αυτόν.

Οι επαναστάσεις του 1848 τον αναγκάζουν να επιστρέψει στο Μιλάνο. 
Κατά τη διάρκεια της Εξέγερσης των πέντε ημερών στο Μιλάνο ο Ανφόσι διεύθυνε προσωπικά τα στρατεύματα στη μάχη του Πόρτα Νουόβα όπου και ήταν νικηφόρος. Την τέταρτη μέρα της εξέγερσης τραυματίστηκε θανάσιμα και αντικαταστάθηκε από τον Λουτσιάνο Μανάρα.
Ζούζι Γέλινεκ

Η Ζούζι Γέλινεκ (Κροατικά: Žuži Jelinek, γεννηθείσα Σουζάνα Φέρμπερ, 17 Ιουλίου 1920 – 23 Ιανουαρίου 2016) ήταν μία γεννημένη στην Ουγγαρία, Κροάτισσα στυλίστρια μόδας, σχεδιάστρια και συγγραφέας.
Μαρίγια Ουγιέβιτς-Γκάλετοβιτς

Στόχος II — [[Μουσείο Σύγχρονης Τέχνης του Ζάγκρεμπ]]
μικρογραφία|Στόχος II,πλευρική άποψη
Η Μαρίγια Ουγιέβιτς-Γκάλετοβιτς (Κροατικά: Marija Ujević Galetović, γεννηθείσα την 20 Οκτωβρίου 1933 στο Ζάγκρεμπ) είναι Κροάτισσα καλλιτέχνιδα που ασχολείται κύρια με την γλυπτική, αλλά και με τη ζωγραφική. Ζει και εργάζεται στο Ζάγκρεμπ Κροατίας.
Νέχταν μακ Ντερ-Ίλει

Ο Νέχταν μακ Ντερ-Ίλει ή Νέχταν μακ Νταργκάρτο (Αρχ. Ιρλανδικά : "Nechtan mac Dargarto", πριν το 686 - 732) βασιλιάς των Πίκτων (706 - 724 και 728 - 729) διαδέχθηκε τον αδελφό του Μπρίντει Δ΄ των Πίκτων. Έκανε σημαντικές θρησκευτικές μεταρρυθμίσεις στους Πίκτες, παραιτήθηκε υπέρ του ανιψιού του Ντρεστ Ζ΄ των Πίκτων και μπήκε σε μοναστήρι, επανήλθε την διετία 728 - 729 με την συμμετοχή του τέσσερις φορές σε πολέμους για τον θρόνο.
Έχει γίνει δεκτό ότι ο Νέχταν γιος του Ντεριλ ταυτίζεται με τον Νέχταν γιο του Νταργκάρτ που αναφέρεται στα "Χρονικά του Ούλστερ" (710), ο Νταργκάρτ ήταν μέλος της δυναστείας των Κένελ Κομτζέιλ της Νταλ Ριάτα και πέθανε το 686. Ο Βέδας γράφει ότι οι Πίκτες του επέτρεψαν να γίνει βασιλιάς λόγω της μητρικής του καταγωγής και το "Ντερ-Ίλει" έχει σχέση με το όνομα της μητέρας του. 

Άλλα αδέλφια ή ετεροθαλή αδέλφια του Νέχταν και του Μπρίντει ήταν ο Κένεθ που δολοφονήθηκε το 713, ο Τάλοργκαν γιος του Ντρεστ που κρατήθηκε αιχμάλωτος την ίδια χρονιά και μάλλον ο Κόργκας γιος του Νταρ Γκαρτ που πέθανε το 712. Άλλα μέλη που εμφανίστηκαν αργότερα και σχετίζονται με την οικογένεια του Νέχταν ήταν ο Τάλοργκαν γιος του Ντρεστ, βασιλιάς της Άθολ που εκτελέστηκε με πνιγμό (739), ο Τάλοργκαν γιος του Κόνγκους που ηττήθηκε (731) και πνίγηκε (734) και ένας ανώνυμο αδελφός του. 
Ο Βέδας σημειώνει ότι ότι οι σχέσεις ανάμεσα στους Πίκτες και την Νορθουμβρία ήταν ειρηνικές εκείνη την περίοδο. Τα "Χρονικά του Ούλστερ" καταγράφουν ήττα των Πίκτων από τους Νορθούμβριους στην περιοχή γύρω από το Στέρλινγκ που βρισκόταν το βασίλειο του Μανώ, στην μάχη σκοτώθηκε ο Φινγκουίν γιος του Ντελ Ρόιθ. Δεν είναι γνωστό τίποτα σχετικά με τον Φινγκουίν αλλά επειδή είχε το όνομα του παππού του Νέχταν μάλλον ήταν ευγενής των Πίκτων.
Εθνικό Πάρκο Γιουγκίντ Βα

μικρογραφία|Ο ποταμός Κοζίμ στο εθνικό πάρκο Γιουγκίντ Βα
Το Εθνικό Πάρκο Γιουγκίντ Βα (Κόμι, ) είναι εθνικό πάρκο στην Δημοκρατία των Κόμι, μια ομόσπονδη δημοκρατία της ρωσικής Ομοσπονδίας. Είναι το μεγαλύτερο εθνικό πάρκο της Ευρώπης (μπροστά από εθνικό πάρκο Βατναγιόκουλ στην Ισλανδία) και το μεγαλύτερο εθνικό πάρκο στη Ρωσία μέχρι τη δημιουργία του εθνικού πάρκου Βεριγγία το 2013.
Αφρικανοποιημένη μέλισσα

Η Αφρικανοποιημένη μέλισσα (Αγγλικά: "Africanized bee" ή "Africanised honey bee") και η οποία είναι κοινώς γνωστή ως «μέλισσα δολοφόνος» (Αγγλικά: "killer bee"), είναι ένα υβρίδιο του είδους της Ευρωπαϊκής μέλισσας ("Apis mellifera"), η οποία αρχικά παράχθηκε από τη διασταύρωση της πεδινής μέλισσας της Ανατολικής Αφρικής ("A. m. scutellata"), με διάφορες Ευρωπαϊκές μέλισσες όπως την Ιταλική μέλισσα "Α. m. ligustica" και την Ιβηρική μέλισσα "Α. m. iberiensis".

Σε μια προσπάθεια να αυξηθεί η παραγωγή μελιού, η Αφρικανοποιημένη μέλισσα εισήχθη για πρώτη φορά στη Βραζιλία το 1956. Αλλά το 1957, διέφυγαν της καραντίνας 26 σμήνη. Έκτοτε, το υβρίδιο έχει εξαπλωθεί σε όλη τη Νότια Αμερική και το 1985 έφτασε στη Βόρεια Αμερική. Το 1990, βρέθηκαν κυψέλες στο Νότιο Τέξας των Ηνωμένων Πολιτειών.

Οι Αφρικανοποιημένες μέλισσες, συνήθως είναι πολύ πιο αμυντικές από τις άλλες ποικιλίες των μελισσών και στις οχλήσεις αντιδρούν ταχύτερα απ' ότι οι Ευρωπαϊκές μέλισσες. Μπορούν να κυνηγήσουν κάποιον για τετρακόσια μέτρα (400 μ.)· έχουν σκοτώσει 1.000 περίπου ανθρώπους, ενώ τα θύματά τους έχουν δεχτεί δέκα φορές περισσότερα τσιμπήματα απ' ό,τι από τις Ευρωπαϊκές μέλισσες. Έχουν επίσης σκοτώσει άλογα καθώς και άλλα ζώα.
Dorylus

Τα Dorylus (στα Σουαχίλι, "siafu", σιάφου), επίσης γνωστά ως μυρμήγκια οδηγοί, μυρμήγκια σαφάρι, είναι μεγάλο γένος εκστρατευτικών μυρμηγκιών τα οποία βρίσκονται κυρίως στην κεντρική και ανατολική Αφρική, αν και η περιοχή εκτείνεται και στη Νότια Αφρική και στην τροπική Ασία.

Ο όρος "siafu" είναι δάνεια λέξη από τη Σουαχίλι, και είναι μια από τις πολλές παρόμοιες λέξεις από τις περιφερειακές γλώσσες των Μπαντού, οι οποίες χρησιμοποιούνται από τους αυτόχθονες πληθυσμούς για να περιγράψουν διάφορα είδη αυτών των μυρμηγκιών.

Σε αντίθεση με τα μέλη του Νέου Κόσμου της πρώην υποοικογένειας "Ecitoninae" (τώρα "Dorylinae"), μέλη αυτού του γένους σχηματίζουν προσωρινές μυρμηγκοφωλιές οι οποίες διαρκούν από λίγες ημέρες έως τρεις μήνες. Κάθε αποικία, μπορεί να περιέχει πάνω από 20 εκατομμύρια άτομα. Όπως και με τους πανομοιότυπούς τους στο Νέο Κόσμο, υπάρχει μια στρατιωτική τάξη μεταξύ των εργατριών, η οποία είναι μεγαλύτερη, με πολύ μεγάλο κεφάλι και με δακγάνες ωσάν τσιμπίδες. Είναι ικανές να τσιμπούν, αλλά πολύ σπάνια το κάνουν, βασιζόμενες αντ' αυτού στους ισχυρούς ψαλιδίζοντες σιαγόνες των.
Μάρκος Αυρήλιος Μάριος

Ο Μάρκος Αυρήλιος Μάριος, λατιν. Marcus Aurelius Marius ήταν αυτοκράτορας της Γαλατικής αυτοκρατορίας το 269, αφού φονεύτηκε ο Πόστουμος.
Μαρίγια Σκάριτσιτς

Η Μαρίγια Σκάριτσιτς (Κροατικά: Marija Škaričić, γεννηθείσα την 6 Αυγούστου 1977 στο Σπλιτ) είναι μια Κροάτισσα ηθοποιός.
Δήμος Ζέλινο

Ο Δήμος Ζέλινο ( , ) είναι δήμος στο βορειοδυτικό μέρος της Βόρειας Μακεδονίας. Αποτελεί μέρος της Περιφέρειας Πόλογκ. Ζέλινο ονομάζεται επίσης το χωριό στο οποίο βρίσκεται η έδρα του Δήμου Ζέλινο.
Κσένιγια Μαρίνκοβιτς

Η Κσένιγια Μαρίνκοβιτς (Κροατικά: Ksenija Marinković, γεννηθείσα την 18 Απριλίου 1966) είναι μία Κροάτισσα ηθοποιός του κινηματογράφου, της τηλεόρασης και του θεάτρου.
Χριστόφορος Ραζής

Ο Χριστόφορος Ραζής (7 Ιουλίου 1989, Ζυρίχη) είναι Κύπριος επαγγελματίας καλαθοσφαιριστής, ο οποίος αγωνίζεται ως combo guard. Έχει ύψος 1,94 μ. (6 ft 4.25 in).
Άνια Σοβάγκοβιτς-Ντέσποτ

Η Άνια Σοβάγκοβιτς-Ντέσποτ (Κροατικά: Anja Šovagović-Despot, γεννηθείσα την 25 Μαρτίου 1963) είναι μια Κροάτισσα ηθοποιός του κινηματογράφου και του θεάτρου.
Βανέσσα Ράντμαν

Η Βανέσσα Ράντμαν (γεννηθείσα το 1974) είναι Κροάτισσα ηθοποιός.
Αντίδραση παρεμβολής

Αντίδραση παρεμβολής ονομάζεται κάθε χημική αντίδραση στην οποία τουλάχιστον ένα τμήμα ενός χημικού είδους διασπά ένα χημικό δεσμό και παρεμβάλλεται ανάμεσα στα άτομα που μετείχαν στο χημικό δεσμό. Για παράδειγμα:

formula_1

Ο όρος «αντίδραση παρεμβολής» αναφέρεται στο αποτέλεσμα της χημικής αντίδρασης και δεν ασχολείται με το μηχανισμό με τον οποίο πραγματοποιείται. Οι αντιδράσεις παρεμβολής παρατηρήθηκαν στην οργανική, στην ανόργανη και στην οργανομεταλλική χημεία. Στις περιπτώσεις που δεσμός στον οποίο παρεμβάλλεται το χημικό είδος (ή τμήμα του) είναι δεσμός μετάλλου - συναρμοτή, σε σύμπλοκο συναρμογής, οι αντιδράσεις παρεμβολής είναι οργανομεταλλικές στη φύση τους και περιλαμβάνουν δεσμό ανάμεσα σε (άτομο ή ιόν) μεταβατικού μετάλλου και σε άτομο άνθρακα ή υδρογόνου. Συνήθως ο όρος «αντίδραση παρεμβολής» αναφέρεται στις περιπτώσεις που ο αριθμός συναρμογής και η βαθμίδα οξείδωσης παραμένουν αμετάβλητοι. Όταν η αντίδραση αυτού του είδους είναι αντιστρέψιμη, η αντίστροφη αντίδραση ονομάζεται «αντίδραση αποβολής», ενίοτε και «αντίδραση απόσπασης».
Υπάρχουν δυο συνηθισμένες γεωμετρίες παρεμβολής, (1) και (2), όπως εικονίζονται παρά πάνω. Επιπρόσθετα, το παρεμβαλλόμενο τμήμα ή μόριο μπορεί να δρα ως πυρηνόφιλο ή ως ηλεκτρονιόφιλο ως προς το μεταλλικό σύμπλοκο.
Π.Ο. Τρίγλιας

Ο Παναθλητικός Όμιλος Τρίγλιας, γνωστός απλά ως Π.Ο. Τρίγλιας και σε πλήρη σύντμηση ως «Π.Ο.Τ.», είναι αθλητικός σύλλογος που εδρεύει στην Νέα Τρίγλια Χαλκιδικής. Επίσημο έτος ίδρυσης του συλλόγου είναι το 1952 και έχει χρώματα το μπλε και το λευκό. Δραστηριοποιείται στο άθλημα του ποδοσφαίρου και διαθέτει πλήρη ποδοσφαιρικό τμήμα. Ανήκει στη δύναμη της Ε.Π.Σ. Χαλκιδικής και από την περίοδο 2019-20 αγωνίζεται ως ΠΑΕ στο επαγγελματικό πρωτάθλημα της Φούτμπολ Λιγκ με την επωνυμία Π.Α.Ε. Π.Ο. Τρίγλιας.

Κατά το παρελθόν αγωνίστηκε στο πρωτάθλημα της Δ΄ Εθνικής κατηγορίας, ενώ την αγωνιστική περίοδο 2018-19 αγωνίστηκε για πρώτη φορά στην Γ΄ Εθνική κατηγορία, όπου αναδείχθηκε δευτεραθλητής του 2ου ομίλου και κέρδισε τη συμμετοχή μέσω μπαράζ ανόδου, στο επαγγελματικό πρωτάθλημα της Football League. Στο μπαράζ επικράτησε του Νέστου Χρυσούπολης, ανεβαίνοντας για πρώτη φορά στη Φούτμπολ Λιγκ.
Απόρρητος Φάκελος Ίπκρες

Ο Απόρρητος Φάκελος Ίπκρες (αγγλικά: The Ipcress File) είναι μια κατασκοπεύτικη ταινία βρετανικής παραγωγής του 1965 σε σκηνοθεσία Σίντνεύ Φιούρι και σενάριο των Μπιλ Καναγουέι και Τζέιμς Ντόραν, βασισμένο στη ομώνυμη νουβέλα του Λεν Ντέιτον. Πρωταγωνιστεί ο Σερ Μάικλ Κέιν.
Μαρίγια Κρουτσίφικσα Κόζουλιτς

Η Μαρίγια Κρουτσίφικσα Κόζουλιτς () (20 Σεπτεμβρίου 1852 – 29 Σεπτεμβρίου 1922), ήταν μια Καθολική μοναχή που ήταν μέλος της κοινότητας των Αδελφών της Ιερής Καρδιάς. Ίδρυσε το Καθολικό τάγμα των Θυγατέρων της Ιερής Καρδιάς του Ιησού, το μοναδικό ντόπιο τάγμα της Αρχιεπισκοπής της Ριέκα στην Κροατία, και αποτέλεσε την πρώτη ηγουμένη του τάγματος. Η οσιοποίηση της ξεκίνησε το 2008 και η διαδικασία επικύρωσής της ξεκίνησε το 2013.
Βέρα Νίκολιτς Ποντρίνσκα

Η Βέρα Νίκολιτς Ποντρίνσκα (κροατικά: "Vera Nikolić Podrinska", Ζάγκρεμπ, 8 Ιουνίου 1886 - Ζάγκρεμπ, 28 Μαρτίου 1972) ήταν Κροάτισσα ζωγράφος και βαρόνη. Σπούδασε στο Προσωρινό Κολλέγιο Τεχνών και Καλών Τεχνών στο Ζάγκρεμπ, καθώς και στην Ακαδημία Ζουλιάν στο Παρίσι.
Ειρήνη και Αθλητισμός

Ο οργανισμός «Ειρήνη και Αθλητισμός» (αγγλικά:"Peace and Sport", γαλλικά:"L’Organisation pour la Paix par le Sport") είναι ένας ουδέτερος και ανεξάρτητος οργανισμός με βάση το Μονακό υπό την αιγίδα του Αλβέρτου Β' του Μονακό.

Ο οργανισμός δραστηριοποιείται σε όλο τον κόσμο σε περιοχές όπου οι κοινότητες έχουν αποξενωθεί η μία από την άλλη και όπου οι παραδοσιακές πολιτικές δεν κατάφεραν να καθιερώσουν διάλογο, με στόχο την αποκατάσταση των ειρηνικών σχέσεων. Στόχος του είναι να φέρει τις θεμελιώθεις αξίες του αθλητισμού στην καρδιά των κοινοτήτων και των ατόμων που βρίσκονται σε κρίση σε όλο τον κόσμο.

Ο οργανισμός τοποθετεί τον αθλητισμό και τις αξίες του στο επίκεντρο των τοπικών αναπτυξιακών προγραμμάτων που διεξάγονται σε κοινότητες που βρίσκονται σε κρίση σε όλο τον κόσμο. Ο οργανισμός καθιστά τον αθλητισμό ως όχημα για την ανεκτικότητα, το σεβασμό, τη μοιρασιά και την ιδιότητα του πολίτη σε περιοχές στις οποίες υπήρξαν συγκρούσεις, ακραία φτώχεια ή έλλειψη κοινωνικής συνοχής.

Το 2018, μετά τον τερματισμό της ποδοσφαιρικής του καριέρας, ο Ντιντιέ Ντρογκμπά έγινε αντιπρόεδρος του οργανισμού.
Interview 2016

Το Interview 2016 είναι το δεύτερο EP από το αμερικάνικο experimental χιπ χοπ συγκρότημα Death Grips. Κυκλοφόρησε στις 22 Μαρτίου 2016. Συμπεριλαμβάνει έξι ορχηστρικά κομμάτια. Το EP συμπεριφέρεται ως άλμπουμ μουσικής επένδυσης για μία βιντεο-συνέντευξη με τον Matthew Hoffman, που περιέχει μόνο τα κομμάτια αντί για το ήχο της συνέντευξης.
Κάτω τα κεφάλια!

Κάτω τα κεφάλια! (αγγλικά: Duck, You Sucker), γνωστό και ως "Για μια χούφτα δυναμίτη (A fistfull of dynamite)" είναι ένα γουέστερν ιταλικής παραγωγής του 1971 σε σενάριο και σκηνοθεσία του Σέρτζιο Λεόνε. Πρωταγωνιστούν οι Ροντ Στάιγκερ και Τζέιμς Κόμπερν.
Βικτωρίνος

Ο Βικτωρίνος, λατιν. Victorinus ήταν αυτοκράτορας στη Γαλατική Αυτοκρατορία το διάστημα 268-270 ή 269-271, έπειτα από τη σύντομη βασιλεία του Μάριου. Όταν προσπάθησε να αποπλανήσει μία παντρεμένη, ο σύζυγός της τον φόνευσε.
Μαρίνα Νικισένκο-Μαργκίεβα

Η Μαρίνα Νικισένκο-Μαργκίεβα (, γεννηθείσα 28 Ιουνίου 1986) είναι αθλήτρια σφυροβολίας που αγωνίζεται για τη Μολδαβία. Η καλύτερη ρίψη της είναι 71,50 μέτρα και επιτεύχθηκε τον Ιανουάριο 2009 στο Κισινάου. Είναι πρώην κάτοχος του εθνικού ρεκόρ. Γεννήθηκε στη Ρωσία, τα μικρότερης ηλικίας αδέλφια της είναι η Ζαλίνα Μαργκίεβα και Σεργκέι Μαργκίεφ, και προπονείται με τον πατέρα της Σόσλαν.

Η Νικισένκο επρόκειτο να αγωνιστεί στους Ολυμπιακούς Αγώνες 2012 αλλά αποκλείστηκε από την Εθνική Ολυμπιακή Επιτροπή όταν κατά τη διάρκεια μιας δοκιμής για λήψη φαρμακευτικών ουσιών το δείγμα που έδωσε βρέθηκε θετικό στο συνθετικό στεροειδές στανοζολόλη. Ως εκ τούτου, αποκλείστηκε για 2 χρόνια.
Μισάκ Μετσαρέντς

Ο Μισάκ Μετσαρέντς (αρμενικά: "Միսաք Մեծարենց", λογοτεχνικό ψευδώνυμο του Μισάκ Μετσαντουριάν, αρμ: "Միսաք Մեծատուրյան", Μπινκιάν, 1886 – Κωνσταντινούπολη, 1908) ήταν σημαντικός Αρμένιος ποιητής του νεορομαντικού κινήματος και κριτικός που έγραψε στη δυτική αρμενική διάλεκτο.
Φαυστίνος

O Φαυστίνος Faustinus ήταν μία πολιτική μορφή του 3ου αι. μ.Χ., που ξεκινησε μία εξέγερση εναντίον τού Τέτρικου Α΄ αυτοκράτορα της Γαλατικής αυτοκρατορίας. Δεν γνωρίζουμε το πλήρες όνομά του ή το έτος γέννησής του. Σύμφωνα με έναν μικρό αριθμό γραπτών πηγών (Αυρήλιος Βίκτωρ, Ευτρόπιος και Πολέμιος Σίλβιος) ο Φαυστίνος πυροδότησε ανταρσία μέσα στα στρατεύματα τού Τέτρικου. Την εποχή της εξέγερσής του ο Φαυστίνος ήταν κυβερνήτης επαρχίας (praese), μάλλον της Βελγικής Γαλατίας, καθώς η ανταρσία ξεκίνησε στην πρωτεύουσά της, τους Τρεβήρους (Augusta Treverorum, νυν Τρηρ). Η εξέγερση του Φαυστίνου ήταν αρκετά τρομερή, σύμφωνα με τις γραπτές πηγές, καθώς οδήγησε τον Τέτρικο να ζητήσει από τον Ρωμαίο Αυτοκράτορα Αυρηλιανό συνδρομή εναντίον του σφετεριστή.

Η ακριβής ημερομηνία της ανταρσίας δεν είναι βέβαιη, αλλά οι ερευνητές γενικά συμφωνούν σε κάποια στιγμή μεταξύ του τέλους του 273 και του θέρους του 274. Μερικές αρχαίες πηγές προτείνουν, ότι ο Φαυστίνος συνέχισε την εξέγερσή του, μετά από την παράδοση του Τέτρικου στον Αυρηλιανό, και πως ο Αυρηλιανός νίκησε και αυτόν το 274.

Ο Φαυστίνος ίσως είχε ιδιοκτησίες στη Βρετανία, οι οποίες κατασχέθηκαν έπειτα από την αποτυχία της εξέγερσής του.
Δήμος Βογδάντσας

Ο Δήμος Βογδάντσας ( ) είναι δήμος στο νότιο μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Βογδάντσα ονομάζεται επίσης η πόλη στην οποία βρίσκεται η έδρα του Δήμου Βογδάντσας.
Αλεξάντρα Κάμενσιτς

Η Αλεξάντρα Κάμενσιτς (Ρουμανικά: "Alexandra Camenșcic," γεννηθείσα την 28 Αυγούστου 1988) είναι μία Μολδαβή σκιερ μεγάλων αποστάσεων και διαθλήτρια που αγωνίζεται από το 2009. Τελείωσε 71η στον αγώνα 10 χλμ στους Χειμερινούς Ολυμπιακούς Αγώνες 2010 στο Βανκούβερ.

Τερμάτισε 84η στο Παγκόσμιο Πρωτάθλημα Σκανδιναβικού Σκι 2009 της Δ.Ο.Σ. στο Λίμπερετς

Ο καλύτερος τερματισμός της σταδιοδρομίας της ήταν στη 10η θέση στην διαδρομή 7,5 χλμ. μαζικής εκκίνησης στη Σλοβακία το 2009.
Κύπελλο Α΄ κατηγορίας ΕΠΟΛ 2018-19

Το Κύπελλο Α΄ κατηγορίας ΕΠΟΛ 2018-19 ήταν η 55η έκδοση του Κυπέλλου Α΄ κατηγορίας ΕΠΟΛ. Νικήτρια ήταν η ΑΠΕΠ Πελενδρίου για 4η φορά στην ιστορία της.
Τουρκικές αυτοδιοικητικές εκλογές 2019

μικρογραφία|Τουρκικές αυτοδιοικητικές εκλογές 2019
Οι τουρκικές αυτοδιοικητικές εκλογές θα πραγματοποιηθούν την Κυριακή 31 Μαρτίου 2019 σε 81 επαρχίες της Τουρκίας. Συνολικά 30 μητροπολίτες, 1.351 δήμαρχοι, 1.251 επάρχους και 20.500 δημοτικοί σύμβουλοι, θα εκλεχθούν.

Η Τουρκία διεξάγει αυτοδιοικητικές εκλογές κάθε πέντε χρόνια την τελευταία Κυριακή του Μαρτίου. Οι τελευταίες εκλογές, που πραγματοποιήθηκαν στις 30 Μαρτίου 2014, οδήγησαν σε νίκη για το κυβερνών Κόμμα Δικαιοσύνης και Ανάπτυξης (ΑΚΡ), το οποίο κέρδισε τον έλεγχο τόσο της Κωνσταντινούπολης όσο και της Άγκυρας, των δύο μεγάλων πόλεων της Τουρκίας. Το Δημοκρατικό Λαϊκό Κόμμα της αντιπολίτευσης (CHP) κατέλαβε τη δεύτερη θέση, κερδίζοντας τον έλεγχο της Σμύρνης, της τρίτης μεγαλύτερης πόλης της Τουρκίας. Τα αποτελέσματα οδήγησαν σε πολυάριθμους ισχυρισμούς περί εκλογικής νοθείας.
Βα­χάν Το­το­βέ­ντς

Ο Βα­χάν Το­το­βέ­ντς (αρμενικά: "Վահան Թոթովենց"; 1889 - 1938) ήταν Αρμένιος λογοτέχνης, δημοσιογράφος και επαναστάτης. Έχασε τη ζωή του το 1938, κατά τη διάρκεια των σταλινικών διώξεων που έμειναν γνωστές ως «Μεγάλη Εκκαθάριση».
Απομνημονεύματα περί του Γαλατικού πολέμου

Τα Απομνημονεύματα για τον [[Γαλατικός Πόλεμος|Γαλατικό πόλεμο]], χειρόγραφο του 1469|εναλλ.=
μικρογραφία|Οι εκστρατείες του Καίσαρα στη Γαλατία
Τα Απομνημονεύματα περί του Γαλατικού πολέμου ( λατινικά: "Commentarii de Bello Gallico)", ή απλούστερα ο Γαλατικός πόλεμος ( λατινικά: "De bello gallico") είναι ένα ιστορικό έργο επτά βιβλίων όπου ο Ιούλιος Καίσαρ διηγείται τους νικηφόρους πολέμους του κατά των Γαλατών (58 π.Χ.- 52 π.Χ.). Κάθε βιβλίο καλύπτει τα γεγονότα ενός έτους. Συμπληρώνεται από ένα όγδοο βιβλίο, το οποίο γράφτηκε αργότερα από τον Αύλο Ίρτιο, μετά το θάνατο του Καίσαρα. Τα "Απομνημονεύματα" αποτελούνται από σημειώσεις που έγραφε ο Καίσαρ κατά τη διάρκεια των εννέα ετών του Γαλατικού πολέμου, στις οποίες αφηγείται τις στρατιωτικές επιχειρήσεις του και είναι, κυρίως, ταξινόμηση των αναφορών που συνέτασσε μαζί με τους διοικητές του για να τις στείλει στη Σύγκλητο, η οποία επόπτευε τη δραστηριότητα των ανθυπάτων όπως ο Καίσαρ. 

Η Γαλατία στην οποία αναφέρεται ο Καίσαρ είναι ασαφής, καθώς η χώρα είχε διάφορα γεωγραφικά σύνορα στην εποχή του. Γενικά, η Γαλατία του Καίσαρα περιλάμβανε όλες τις περιοχές που οι Ρωμαίοι δεν είχαν κατακτήσει και όπου κατοικούσαν κατά κύριο λόγο οι Κέλτες. Εξαιρουμένης της ρωμαϊκής επαρχίας Ναρβωνικής Γαλατίας (σύγχρονη Προβηγκία και Λανγκεντόκ-Ρουσιγιόν), η οποία είχε ήδη κατακτηθεί πριν την εποχή του Καίσαρα, σήμαινε έτσι την υπόλοιπη σύγχρονη Γαλλία, το Βέλγιο, τη Δυτική Γερμανία και τμήματα της Ελβετίας. Καθώς η Ρωμαϊκή Δημοκρατία προχωρούσε βαθύτερα στην Κελτική επικράτεια και κατακτούσε περισσότερη γη, ο ορισμός της «Γαλατίας» συρρικνώνονταν. Ταυτόχρονα, ο όρος «Γαλατία» χρησιμοποιούνταν επίσης στην κοινή γλώσσα ως συνώνυμο του «άξεστος» ή «απλοϊκός», καθώς οι Ρωμαίοι είδαν τις κελτικές φυλές ως απολίτιστες, σε σύγκριση με τη Ρώμη.

Το παλαιότερο αντίγραφο είναι από την Καρολίγγεια περίοδο, καθιστώντας το ένα από τα παλαιότερα πλήρη αντίγραφα της κλασικής αρχαιότητας.
Δήμος Μποσίλοβο

Ο Δήμος Μποσίλοβο () είναι δήμος στο νοτιοανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Μποσίλοβο ονομάζεται επίσης το χωριό στο οποίο βρίσκεται η έδρα του Δήμου Μποσίλοβο.
Ντούσαν Τάντιτς

Ο Ντούσαν Τάντιτς ("Dušan Tadić," , γεννημένος στις 20 Νοεμβρίου 1988) είναι Σέρβος επαγγελματίας ποδοσφαιριστής, ο οποίος αγωνίζεται ως επιθετικός μέσος για τον Άγιαξ.
Οίαι

Η Οίαι (Αρχαία Ελληνικά: Οἶαι) ήταν αρχαία Ελληνική πόλη στην Ρόδο. Ήταν μέλος της συμμαχίας της Δήλου αφού έχει καταγραφεί ότι είχε πληρώσει φόρο 3.300 δραχμών το 454/3 π.Χ. Αναφέρεται επίσης σε μια επιγραφή που χρονολογείται στον 1ο αιώνα π.Χ.

Είναι άγνωστο πότε ιδρύθηκε ή πότε εγκαταλείφτηκε αλλά και πού βρίσκεται.
Αντώνης Γιουκούδης

Ο Αντώνης Γιουκούδης (γεννήθηκε στις 13 Μαΐου 1969) είναι Έλληνας πρώην ποδοσφαιριστής που έπαιζε ως κεντρικός επιθετικός. Πέρασε δέκα χρόνια παίζοντας στην Άλφα Εθνική για τον Άρη και τον ΠΑΟΚ, ενώ αγωνίστηκε και στην ελληνική εθνική ομάδα.
Γενικό Νοσοκομείο Αιγίου

Το Γενικό Νοσοκομείο Αιγίου, γνωστό και ως Γενικό Νοσοκομείο Ανατολικής Αχαΐας - Μονάδα Αιγίου είναι δημόσιο νοσοκομείο που βρίσκεται λίγα χιλιόμετρα έξω από την πόλη του Αιγίου στην Πελοπόννησο. Έχει χωρητικότητα 100 κλινών. Το νοσοκομείο εκτελεί τον μεγαλύτερο αριθμό λαπαροσκοπικών χειρουργείων στην Ελλάδα, ενώ πάνω από 50.000 άτομα εξετάζονται σε ετήσια βάση. Το συνολικό προσωπικό του νοσοκομείου ανήλθε σε 217 το 2013. Υποστηρίζει τη λειτουργία δύο τομέων. Ο τομέας της εσωτερικής ιατρικής (χωρητικότητας 50 κλινών) έχει τρία τμήματα: το παθολογικό, το καρδιολογικό και το παιδιατρικό. Ο χειρουργικός τομέας (χωρητικότητας 50 κλινών) έχει 6 τμήματα: Χειρουργικό, Μαιευτικό και Γυναικολογικό, Ορθοπεδικό, Ουρολογικό, Οδοντιατρικό και Αναισθησιολογικό.

Κατηγορία:Αίγιο
Γιώργος Γκαντίνας

Ο Γιώργος Γκαντίνας (6 Μαΐου 1944) είναι Έλληνας παλαίμαχος τερματοφύλακας. Θεωρούνταν ένας από τους καλύτερους της Ελλάδας στην εποχή του, αλλά αγωνιζόταν κυρίως ως αναπληρωτής του Νίκου Χρηστίδη. Προήλθε από τα τμήματα νέων του Άρη. Αγωνίστηκε στην κύρια ομάδα του Άρη από το 1966 έως το 1973, ενώ την προηγούμενη σεζόν (1965-66) έπαιξε ως δανεικός στην Φλώρινα. Το 1973 πήρε μετεγγραφή στον Πανσερραϊκό.

Ήταν μικρότερος αδελφός του τερματοφύλακα του Άρη Ηρακλή Γκαντίνα.
Γιώργος Ανανιάδης

Ο Γιώργος Ανανιάδης (γεννήθηκε στις 23 Αυγούστου 1950) είναι Έλληνας παλαίμαχος ποδοσφαιριστής, ο οποίος αγωνιζόταν ως επιθετικός ή πλάγιος μέσος και διακρίθηκε με την ομάδα του Άρη.
Βερκιγγετόριξ

μικρογραφία|Μνημείο του Βερκιγγετόριγος στην Αλέσια
Ο Βερκιγγετόριξ (λατινικά: Vercingetorix, γενική: του Βερκιγγετόριγος) ήταν βασιλιάς και αρχηγός της φυλής των Αρβέρνων. Γεννήθηκε γύρω στο 80 π.Χ. στην περιοχή των Αρβέρνων και πέθανε στη Ρώμη το 46 π.Χ. Συνένωσε τους Γαλάτες σε εξέγερση κατά των ρωμαϊκών δυνάμεων κατά την τελευταία φάση των Γαλατικών Πολέμων του Ιούλιου Καίσαρα.

Ο Βερκιγγετόριξ ήταν γιος του Κελτίλου, Αρβέρνου ηγέτη που εκτελέστηκε από τους συμπατριώτες του επειδή επιδίωκε να γίνει βασιλιάς όλης της Γαλατίας. Ήρθε στην εξουσία μετά την επίσημη ανακήρυξή του ως αρχηγού των Αρβέρνων στο οχυρό (oppidum) Γεργόβια το 52 π.Χ. Συνήψε αμέσως συμμαχία με άλλες γαλατικές φυλές, ανέλαβε τη διοίκηση και συνδύασε όλες τις δυνάμεις και τις οδήγησε στην πιο σημαντική εξέγερση των Γαλατών ενάντια στη ρωμαϊκή εξουσία. Κέρδισε τη μάχη της Γεργόβιας εναντίον του Ιούλιου Καίσαρα, όπου πέθαναν αρκετές χιλιάδες Ρωμαίοι και σύμμαχοι και οι ρωμαϊκές λεγεώνες του Καίσαρα αποσύρθηκαν.

Ωστόσο, ο Καίσαρ είχε την ικανότητα να εκμεταλλεύεται την εσωτερική διχόνοια των Γαλατών για να υποτάξει εύκολα τη χώρα και η προσπάθεια του Βερκιγγετόριγος και των συνασπισμένων γαλατικών φυλών κατά της ρωμαϊκής εισβολής απέτυχε. Στη μάχη της Αλέσια, οι Ρωμαίοι πολιόρκησαν και νίκησαν το στρατό του. Προκειμένου να σώσει όσο το δυνατόν περισσότερους από τους άνδρες του, παραδόθηκε στους Ρωμαίους. Έμεινε αιχμάλωτος για έξι χρόνια. Το 46 π.Χ., ως μέρος του θριάμβου του Καίσαρα, ο Βερκιγγετόριξ παραδόθηκε στους δρόμους της Ρώμης και στη συνέχεια εκτελέστηκε με στραγγαλισμό σύμφωνα με εντολές του Καίσαρα.   

Είναι γνωστός κυρίως μέσω των Απομνημονευμάτων του Καίσαρα για τον Γαλατικό πόλεμο. Μέχρι σήμερα, θεωρείται λαϊκός ήρωας στην περιοχή της Ωβέρνης.
Σατυαγκράχα

Σατυαγκράχα ή Σατιαγκράχα ονομάζεται ένας τρόπος μη-βίαιας αντίστασης / παθητικής αντίστασης που ακολούθησε ο Μαχάτμα Γκάντι. Τη λέξη επινόησε ο Γκάντι για το Κίνημα της Ινδικής ανεξαρτησίας, με βάση την σανσκριτική λέξη «σάτυα» (αλήθεια) και τη λέξη «γκράχα» που σημαίνει «επιμονή» ή «κρατώ σταθερά» και επηρέασε τους αγώνες του Μάρτιν Λούθερ Κινγκ και του Τζέιμς Μπέβελ για το Κίνημα για τα ανθρώπινα δικαιώματα στις Ηνωμένες Πολιτείες της Αμερικής καθώς και άλλα κινήματα. Όποιος ακολουθεί την πρακτική του Σατυαγκράχα ονομάζεται σατυαγκράχι.
Ιωσήφ Μιχαηλίδης

Ο Ιωσήφ Μιχαηλίδης (γεννήθηκε στις 15 Οκτωβρίου 1947) είναι πρώην τσεχοσλοβάκος ποδοσφαιριστής ελληνικής καταγωγής.
Βλαδίμηρος Καυκαρίδης

Ο Βλαδίμηρος Καυκαρίδης (1931 - 1983) ήταν Κύπριος ηθοποιός. Ασχολήθηκε με το θέατρο και ανέλαβε επίσης την διοίκηση του Θεατρικού Οργανισμού Κύπρου και εργάστηκε στην Κύπρο και Ελλάδα

Έπαιξε σε διάφορες ταινίες, τηλεοπτικές σειρές και θεατρικές παραγωγές.
Σηκουανοί

Οι Σηκουανοί (λατινικά:Sequani) ήταν μια αρχαία γαλατική φυλή στα ανατολικά της Γαλατίας, στη δυτική πλαγιά της οροσειράς Γιούρα και είναι ιδιαίτερα γνωστοί μέσω των "Απομνημονευμάτων περί του γαλατικού πολέμου" του Ιούλιου Καίσαρα. H επικράτειά τους αντιστοιχούσε στο σημερινό Φρανς-Κοντέ και τμήμα της Βουργουνδίας.
Παναγιώτα Κοζομπόλη-Αμανατίδη

Η Παναγιώτα Κοζομπόλη-Αμανατίδη (γεννήθηκε το 1958 στον Κάμπο Αβίας της Μεσσηνίας) είναι Ελληνίδα πολιτικός. 

Στις ελληνικές βουλευτικές εκλογές του Ιανουαρίου 2015 εξελέγη στο Ελληνικό Κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια της Μεσσηνίας.
Τομά Τσιορμπά

Ο Τομά Τσιορμπά (ρουμανικά: Toma Ciorbă, 15 Ιανουαρίου 1864 – 30 Δεκεμβρίου 1936) ήταν Βεσσαράβιος Ρουμάνος γιατρός και διευθυντής νοσοκομείου.

Γεννήθηκε στο Κισινάου, τότε πρωτεύουσα του κυβερνείου Βεσσαραβίας της Ρωσικής Αυτοκρατορίας. Ήταν το πρώτο από τα έξι παιδιά. Ο πατέρας του ήταν στρατιώτης. Το 1875, μπήκε στο κορυφαίο λύκειο της Βεσσαραβίας και το 1885 ξεκίνησε τις σπουδές του στην ιατρική σχολή του Πανεπιστημίου του Κιέβου. Το 1893 μετά την αποφοίτησή του επέστρεψε στη γενέτειρά του για να εργαστεί ως ιατρός.

Το 1896 σχεδίασε και άνοιξε ένα νοσοκομείο μολυσματικών ασθενειών το οποίο διεύθυνε. Ήταν η πρώτη εξειδικευμένη κλινική στην επαρχία. Ο Τσιορμπά εργάστηκε επίσης ως βακτηριολόγος και δάσκαλος για τους νέους νοσηλευτές και τις μαίες. Συνάντησε αντίσταση, τόσο από τις αρχές όσο και από τον αυξανόμενο αριθμό των ιδιωτών γιατρών και ήταν δύσκολο να αγοράσει εξοπλισμό και φάρμακα. Ζούσε λιτά και δεν χρέωνε τους φτωχούς ασθενείς. Πράγματι, συχνά πλήρωνε για τα φάρμακά τους ή τους έστελνε τα ξύλα για τις σόμπες. Είχε προσκληθεί για να εργαστεί στην Αγία Πετρούπολη αλλά αρνήθηκε.

Προώθησε ένα εμβόλιο κατά της ευλογιάς, δημιούργησε ένα εργαστήριο για να εφαρμόσει το πρόγραμμα του και άρχισε πρόγραμμα για τον υποχρεωτικό εμβολιασμό των παιδιών έναντι της νόσου. Επιπλέον, εισήγαγε την εμβολιακή θεραπεία για το εμβόλιο της διφθερίτιδας. Στο Ρωσοϊαπωνικό Πόλεμο, υπηρέτησε ως στρατιωτικός γιατρός στο Αυτοκρατορικό Ρωσικό Στρατό. Στη συνέχεια ξεκίνησε μια επαρχιακή κοινωνία για τους νοσηλευτές του Ερυθρού Σταυρού και διαχειριζόταν τη κλινική του Ερυθρού Σταυρού. Συνταξιοδοτήθηκετο 1932. Σήμερα, τόσο το Νοσοκομείο Λοιμωδών Νοσημάτων του Κισινάου και ένας κοντινός δρόμος φέρει το όνομά του.
Σύνταγμα της Δημοκρατίας του Μπασκορτοστάν

Το Σύνταγμα της Δημοκρατίας του Μπασκορτοστάν είναι ο βασικός νόμος της Δημοκρατίας του Μπασκορτοστάν . Εγκρίθηκε στις 24 Δεκεμβρίου 1993 ως αρ. ВС-22/15. Περιέχει τροποποιήσεις της 3ης Νοεμβρίου 2000, 3ης Δεκεμβρίου 2002, 15ης Ιουνίου 2006, 28ης Ιουνίου 2012 και 4ης Μαρτίου 2014.
Γιάνα Φετ

Η Γιάνα Φετ (γεννηθείσα τη 2 Νοεμβρίου 1996) είναι μια Κροάτισσα τενίστρια.
Αλέξανδρος Φαλτσέτας

Ο Αλέξανδρος Φαλτσέτας (γεννημένος στις 4 Ιουλίου 1987) είναι Σουηδός επαγγελματίας ποδοσφαιριστής, ο οποίος αγωνίζεται ως μέσος για την Χάκεν.
Παρίσιοι

μικρογραφία|Χρυσός στατήρας των Παρισίων
Οι Παρίσιοι (λατινικά: Parisii) ήταν γαλατική φυλή εγκατεστημένη στις όχθες του ποταμού Σηκουάνα, στην περιοχή του σημερινού Παρισιού, το όνομα του οποίου προέρχεται από τη φυλή. Σύμφωνα με τον Ιούλιο Καίσαρα, η κύρια πόλη τους (το oppidum) ήταν η Λουτέτια (σημερινό Παρίσι).
Επιχείρηση Καταιγίδα-333

Η Επιχείρηση Καταιγίδα-333 (, "Στορμ-333") ήταν στρατιωτική επιχείρηση που έλαβε χώρα στις 27 Δεκεμβρίου 1979, κατά την οποία οι σοβιετικές δυνάμεις κατέστρεψαν το παλάτι Τατζμπέγκ στο Αφγανιστάν και δολοφόνησαν τον πρόεδρο του Αφγανιστάν Χαφιζουλάχ Αμίν. Άγνωστος αριθμός φρουρών του αφγανικού παλατιού σκοτώθηκε ενώ 150 αιχμαλωτίστηκαν. Ο 11χρονος γιος του Αμίν σκοτώθηκε από πυρά οβίδας. Οι Σοβιετικοί όρισαν τον Μπαμπράκ Καρμάλ ως διάδοχο του Αμίν. 

Κατά τη διάρκεια της επιχείρησης καταλήφθηκαν και άλλα κυβερνητικά κτίρια, όπως το κτίριο του Υπουργείου Εσωτερικών, το κτίριο της Υπηρεσίας Εσωτερικής Ασφάλειας και το κτίριο του Γενικού Επιτελείου (Παλάτι Νταρούλ Αμάν). Οι βετεράνοι της ομάδας Άλφα αποκαλούν αυτή την επιχείρηση μία από τις πιο επιτυχημένες στην ιστορία της ομάδας τους. Δημοσιευμένα ρωσικά έγγραφα αναφέρουν ότι η σοβιετική ηγεσία πίστευε ότι ο Αμίν είχε μυστικές επαφές με την αμερικανική πρεσβεία και ήταν πιθανώς πράκτορας των ΗΠΑ. Ωστόσο, αυτή η υπόθεση ήταν ψευδής.
Πιέρ Μονάτ

O Πιέρ ΜονάτοPierre Monatte (15 Ιανουαρίου 188127 Ιουνίου 1960) ήταν Γάλλος συνδικαλιστής, ιδρυτής της γαλλικής Γενικής Συνομοσπονδίας Εργατών (στα γαλλικά: Confédération générale du travail -συντομ. "CGT") στις αρχές του 20ου αιώνα. Ο Μονατ θεωρείται σημαντική προσωπικότητα στον επανασταστικό συνδικαλισμό.

Ο Μονατ δεν έκρυβε την συμπαθια του στον αναρχισμό, αν και απομακρύνθηκε απο το συγκεκριμένο ρεύμα, μετά το Διεθνές Αναρχικό Κογκρέσσο του Αμστερνταμ, όταν συγκρουστηκε με τον Μαλατέστα για τον τρόπο οργάνωσης της εργατικής τάξης.
Μαμμαντβαγκίρ Σεϊχζαμάνι

Ο Μαμμαντβαγκίρ Σεϊχζαμάνι (Məmmədbağır Saleh oğlu Şeyxzamanlı, 1880–1920) ήταν ο πρώτος επικεφαλής της οργάνωσης για την καταπολέμηση της αντιτρομοκρατίας στις ειδικές υπηρεσίες του Αζερμπαϊτζάν .
Μαρία Ζάμπα

Η Μαρία Ζάμπα (1888–1933) ήταν Ελληνίδα ποιήτρια.
Δήμος Κόντσε

Ο Δήμος Κόντσε ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Νοτιοανατολικής περιφέρειας. Κόντσε ονομάζεται επίσης το χωριό στο οποίο βρίσκεται η έδρα του Δήμου Κόντσε.
Ιερά Μονή Αγίου Γεωργίου του Αλαμάνου

Η Ιερά Μονή Αγίου Γεωργίου του Αλαμάνου είναι χριστιανική, ορθόδοξη, γυναικεία μονή η οποία ανήκει στην Ιερά Μητρόπολη Λεμεσού της Ορθόδοξης Εκκλησίας της Κύπρου.
Άγγελος Χαντί

Ο Άγγελος Χαντί (γενν. 7 Σεπτεμβρίου 1989) είναι επαγγελματίας ποδοσφαιριστής, ελληνικής και ιορδανικής καταγωγής, ο οποίος αγωνίζεται ως μεσοεπιθετικός για την Καβάλα.
Μουάνγκα (αγροτικό τμήμα)

Η Μουάνγκα (αγροτικό τμήμα) (αγγλικά: "Mwanga Rural Ward" ή σουαχίλι:"Wodi ya Vijijini Mwanga"), είναι ένα διοικητικό τμήμα στην Περιοχή Μκαλάμα ("Mkalama District"), από την Περιφέρεια Σινγκίντα ("Singida Region")

Σύμφωνα με την απογραφή του 2002, το τμήμα είχε συνολικό πληθυσμό 21.474 άτομα. 

Σύμφωνα με την απογραφή του 2012, ο πληθυσμός αυξήθηκε στα 26.024 άτομα.
Αμίρι Κούρντι

Ο Αμίρι Κούρντι ("Amiri Kurdi", γεννημένος στις 11 Σεπτεμβρίου 1991) είναι επαγγελματίας ποδοσφαιριστής, κουρδικής, ελληνικής και σαουδαραβικής καταγωγής, ο οποίος αγωνίζεται ως δεξιός πλάγιος αμυντικός για την Αλ Χιλάλ ΦΚ.
Χάιντι Κλουμ

H Χάιντι Κλουμ (Heidi Klum, 1 Ιουνίου 1973) είναι Γερμανίδα μοντέλο, τηλεοπτική προσωπικότητα, επιχειρηματίας και ηθοποιός.
Έλληνες Νοτιοαφρικανοί

δεξιά|μικρογραφία|300x300εσ|Χάρτης των 50 χωρών με τις μεγαλύτερες ελληνικές κοινότητες
Οι Έλληνες Νοτιοαφρικανοί είναι νοτιοαφρικανοί ελληνικής καταγωγής από την Ελλάδα και την Κύπρο. Σύμφωνα με διάφορους έλληνες ηγέτες στη Νότια Αφρική, ο ελληνικός πληθυσμός γενικά εκτιμάται στα 138.000 άτομα στη 2018
Στάθης Προβατίδης

Ο Στάθης Προβατίδης γεννήθηκε στον Πειραιά στις 7 Δεκεμβρίου του 1982 και είναι Έλληνας ποδοσφαιριστής που αγωνίζεται ως αμυντικός. Έχει αγωνιστεί κυρίως στο πρωτάθλημα της Β' Εθνικής, όπου μετράει περισσότερες από 250 συμμετοχές. Από τη σεζόν 2017-18 αποτελεί ποδοσφαιριστής του Διαγόρα Ρόδου στην Γ' Εθνική.
Ισκούζιν Αντεζάμ Ντινισλάμοβιτς

Ο Ισκούζιν Αντεζάμ Ντινισλάμοβιτς (27 Ιανουαρίου 1928 — 19 Μαρτίου 2003) ήταν Ρώσος-Μπασκίρος δάσκαλος, παίκτης του κουράι από τη Δημοκρατία του Μπασκορτοστάν και τιμημένος εργαζόμενος του πολιτισμού από το 1993.

* Искужин Динисламовна γιος σκηνογραφία // Башкирская εγκυκλοπαίδεια — Ούφα: "Башкирская εγκυκλοπαίδεια" επιστημονικό και εκδοτικό του, 2015-2017. — ISBN 978-5-88185-143-9.
Γκουμέρ Γκαλίμοβιτς Κουβάτοφ

Ο Γκουμέρ Γκαλίμοβιτς Κουβάτοφ‎ (πλήρες όνομα: Κουβάτοφ Γκουμέρ Μουχαμεντγκαλίμοβιτς, 1893 - 1946, μπασκιρικά: Ҡыуатов Ғүмәр Мөхәммәтғалим улы, ρωσικά: Куватов, Гумер Галимович) ήταν Ρώσος-Μπασκίρος ιατρός και χειρουργός, ενεργός συμμετέχων στο εθνικό κίνημα των Μπασκίρ, Λαϊκός Επίτροπος Υγείας της ΒΑΣΣΔ (1919-1928), δημόσιος και κρατικός ηγέτης.